國際單位 (藥理學)

國制單位，喺藥理學，係一種量度物質量嘅單位，但係佢量度嘅係物質嘅效力；維他命、賀爾蒙、仲有好多種嘅藥、疫苗、血製品同其他有藥效嘅嘢都會用到國制單位。

釐定
唔同物質嘅國際單位之間並冇關係，根據國際公約，任何物質有幾多國際單位都係由世界衛生組織嘅生物標準化專家小組釐定，小組首先會預備一份標準樣本，然後隨意決定份樣本叫做有幾多個國際單位，然後再指定一套方法點樣比較標準樣本同是但另一份物質樣本，目的係唔同方法整出來嘅樣本，如果效力一樣，就叫做有一樣咁多個國際單位。

有啲物質，咗有幾多國際單位之後，就會計佢對應嘅質量，然後就會正式唔再用國際單位，但係因為國際單位好實際，所以好多時仍然會照用，例如，維他命E有唔用形式，效力全部唔同，與其寫係質量同寫用邊種方法整，不如寫有幾多個國際單位；喺藥理學嘅角度，寫明有幾多個國際單位嘅維他命E已經夠。

換算
以下係一啲物質嘅質量同國制單位之間嘅換算：
 胰島素：1 IU 大約相等於 0.0347 毫克嘅人體胰島素
 維他命A：1 IU 大約相等於 0.3 微克嘅視黃醇或者 0.6 微克嘅 β紅蘿蔔素

藥理學
單位